Hukumar talifi ta jihar Arewa wato ‘North Reginal Literature Agency’ NORLA, an kafa ta ne a shekarar 1941, ayyukan hukumar sun hada har da shirya wadansu jaridu cikin Hausa da wasu harsuna domin amfanin larduna, kamar jaridar Zaruma don lardin Sakkwato da Himma a lardin Katsina da Gamzaki a Filato da Zumunta ta Bauchi da Bazazzaga ta Zazzau da Haske (ta farko) ta Neja da Ardo ta Adamawa da Albishir ta Borno da Sodangi ta lardin Kano.
